எப்போதுமே இடைத்தேர்தலில் ஆளும் கட்சிதான் வெற்றிபெறும் என்பது தவிர்க்க முடியாத நியதியாக இருந்தாலும், எதிர்க்கட்சிகளும் தேர்தல் களத்தில் தாங்களும் இருக்கின்றோம் என்பதைக் காட்டிக் கொள்ள மெனக்கெட்டுக் கொண்டு வேலை செய்யும். பிறகு தேர்தலில் தோற்றவுடன் ஆளுங்கட்சி முறைகேடான வழிகளில் தேர்தலில் வெற்றி பெற்று விட்டதாக அறிவிக்கும். இது எல்லாம் நாம் காலம் காலமாக பார்த்து வருவதுதான். ஆனால் இந்தத் தேர்தல் அப்படி இருக்குமா என்பது மிகப் பெரிய சந்தேகம்தான். உண்மையில் தேர்தல் ஆணையம் இந்தத் தேர்தலை நேர்மையாக நடத்தும் என்றால், ஆளும் கட்சி மிகப் பெரிய தோல்வியடையவே வாய்ப்பிருக்கின்றது. அப்படி ஒரு மிக மோசமான தோல்வியை ஆளுங்கட்சி சந்தித்துவிடக் கூடாது என்பதற்காகவே தேர்தல் ஆணையம் ஓட்டை குறைந்த பட்சம் பிரிக்க சக்தியுள்ள ஒவ்வொருவரையும் திட்டமிட்டு தேர்தலில் போட்டியிட முடியாமல் வெளியேற்றுகின்றது. அதற்கு ஒரு நல்ல உதாரணம் விஷாலில் வேட்புமனுவை தேர்தல் ஆணையம் நிராகரித்தது.